সুন্দর মুখের আড়ালে লুকিয়ে শয়তান! গ্রেফতার সিরিয়াল কিলার পুনম

ওয়েবডেস্ক- সুন্দর মুখের আড়ালে লুকিয়ে আছে এক শয়তান। পর পর খুন! শিশুদের প্রাণ কেড়ে নিতে একবারও হাতে কাঁপেনি। প্রত্যেককে জলে ডুবিয়ে হত্যা। এমনকী নিজের সন্তানকে খুন করতেও ছাড়েননি এই ‘মা’। সব মিলিয়ে নিজের ২ বছরের সন্তান সহ চার শিশুকে খুন।  নিজের ছয় বছরের ভাইঝিকে খুন করে এবার পুলিশের হাতে ধরা পড়ে গেলেন ৩২ বছরের পুনম (Poonam)। একজন মা হয়েও কীভাবে এত নৃশংস হত্যাকাণ্ড? পুলিশের জেরায় পুনমের স্বীকারোক্তি, পরিবারে তার চেয়ে কেউ সুন্দর হলে সেটা তিনি  সহ্য করতে পারতেন না।

হরিয়ানার (Haryana) পানিপত (Panipat) ঘটনা। সম্প্রতি সোনপতের বাসিন্দা ৬ বছরের শিশু হঠাৎ নিখোঁজ হয়ে যায়। প্রায় এক ঘণ্টা ধরে ঠাকুমা উমাবতীর তার নাতনির খোঁজ করতে থাকেন। পরে আত্মীয়ের এক গুদাম ঘর থেকে উদ্ধার হয়। সেখান থেকে তাকে হাসপাতালে নিয়ে গেলে চিকিৎসকরা জানান মৃত্যু হয়েছে শিশুটির।

আরও পড়ুন- অ্যাসিড আক্রমণের ঘটনা! বিচারে বিলম্ব নিয়ে ক্ষোভ সুপ্রিম কোর্টের

পুলিশের কাছে পুনমের স্বীকারোক্তি, বিয়ে বাড়ি থেকে প্রথমে সে শিশুটিকে ভুলিয়ে ভালিয়ে গুদামঘরে নিয়ে যায়। গামলা ভর্তি জলের মধ্যে মাথা চেপে ধরে শিশু বিধিকে খুন করে সে। এই খুনের তদন্ত করতে গিয়ে পুনমের আরও কীর্তি সামনে আসতে থাকে। আরও তিনটি খুনের ঘটনা সামনে আসে। পুলিশের কাছে পুনমের স্বীকারোক্তি, ২০২৩ সালে জায়ের ৯ বছরের কন্যা ঈশিকাকে জলের ট্যাঙ্কে ডুবিয়ে একই কায়দায় খুন করে সে। ধরা পড়ার ভয়ে নিজের তিন বছরের পুত্র সন্তানকে একইভাবে জলে ডুবিয়ে হত্যা করে সে। চলতি বছরের আগস্টে তার এক তুতো ভাইয়ের কন্যা ৬ বছরের কন্যা জিয়াকেও খুন করে পুনম। গত দুই বছর চার শিশুকে হত্যা করলেও ধরা পড়েননি পুনম। প্রাথমিকভাবে পুলিশের মনে হয়েছিল, এটি একটি দুর্ঘটনা। ভাইজিকে খুন করে ধরা গেল সিরিয়াল কিলার পুনম।

দেখুন আরও খবর-

The post সুন্দর মুখের আড়ালে লুকিয়ে শয়তান! গ্রেফতার সিরিয়াল কিলার পুনম first appeared on KolkataTV.

The post সুন্দর মুখের আড়ালে লুকিয়ে শয়তান! গ্রেফতার সিরিয়াল কিলার পুনম appeared first on KolkataTV.